**INFORMACIÓ PER COMPLETAR LES BASES REGULADORES**

**Color gris: ho ha d’omplir l’ens local.**

**Color blau: exemple, explicació o aclariment de la informació que s’ha de completar.**

*(Les bases reguladores haurien de recollir* ***únicament*** *la informació rellevant per a la persona o entitat beneficiària que possibiliti i faciliti completar les dades que es requereixen en la sol·licitud.)*

**Color lila: proposta d’opcions que ha d’escollir l’ens local en funció dels seus interessos i necessitats. L’opció no escollida s’hauria d’eliminar.**

**BASES REGULADORES ESPECÍFIQUES PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA PER A LA PRÀCTICA ESPORTIVA A COL·LECTIUS VULNERABLES, ANY (l’ens local ha de determinar a quina tipologia de persona beneficiària de la subvenció es vol orientar)**

**Preàmbul**

En consonància amb el compromís mundial amb els Objectius de desenvolupament sostenible, i d’acord amb la implementació de l’Agenda 2030, a favor de la protecció dels drets humans, i especialment de les persones més excloses i més vulnerables, es posen en rellevància els ajuts per a **(l’ens local ha de determinar a quina tipologia de persona beneficiària de la subvenció es vol orientar)** amb risc d’exclusió social, pobresa o en situació de vulnerabilitat social. Les subvencions, amb l’impuls de les polítiques municipals, es destinen al foment de l’activitat física com a instrument social, amb projectes que promoguin l’adherència a la pràctica esportiva i la reducció de l’abandonament prematur d’aquesta.

El concepte de vulnerabilitat s’aborda des d’una perspectiva múltiple: **econòmica (escassetat o inestabilitat), social (entorn, origen), funcional (alfabetització digital) i personal (edat, aspectes físics i cognitius)**. A més, també es consideren factors que influeixen en la vulnerabilitat el baix nivell de digitalització i la manca d’interès per accedir a la informació.

*(Cal adaptar els objectius dels ajuts definint a quin col·lectiu s’adrecen i per què, així com la política municipal que se n’ocupa.)*

**1. Objecte**

L’objecte d’aquestes bases és regular i fixar els criteris i el procediment de sol·licitud, tramitació, concessió, cobrament i justificació de les subvencions que atorgui l’Ajuntament de **(ho ha de determinar l’ens local)**,a través del Servei / del Departament / de la Gerència de **(ho ha de determinar l’ens local)**,destinades a finançar **projectes/activitats/actuacions** que tinguin com a objectiu l’accés a la pràctica esportiva **(l’ens local ha de determinar a quina tipologia de persona beneficiària de la subvenció es vol orientar) (entre xx i xx anys)**.

Els ajuts es destinen a **projectes/activitats/actuacions** esportius que es duen a terme **en horari de tarda / en període de vacances (detalleu: Setmana Santa, estiu, Nadal)** i s’adrecen a **famílies amb (l’ens local ha de determinar a quina tipologia de persona beneficiària de la subvenció es vol orientar) d’entre xx i xx anys / entitats sense ànim de lucre i/o privades homologades per (ho ha de determinar l’ens local)**. Les **activitats esportives / quotes dels clubs esportius i altres centres esportius (centres de *fitness*, gimnasos, piscines municipals, etc.)** que promoguin la participació **(l’ens local ha de determinar a quina tipologia de persona beneficiària de la subvenció es vol orientar)** són subvencionables. Els ajuts **són / no són** compatibles amb altres subvencions.

*(Es poden establir requisits específics que han de complir els projectes/activitats presentats per ser admesos.)*

**2. Finalitat de les subvencions**

Per tal de fer complir els objectius estratègics definits al Pla d’actuació del mandat, i d’acord amb les previsions del Pla estratègic de subvencions per a aquest any, aquestes subvencions han de fomentar projectes/activitats d’interès públic o social que tinguin com a finalitat la pràctica esportiva **(l’ens local ha de determinar a quina tipologia de persona beneficiària de la subvenció es vol orientar)** del municipi que, per motius **econòmics, socials, funcionals o personals**, no pugui accedir a la realització d’aquesta mena d’activitats.

*(És una mena de clàusula teleològica en què cal indicar les finalitats de les subvencions, enteses com els interessos públics de nivell superior que es pretén fomentar a través de les activitats concretes subvencionades.)*

**3. Període d’execució**

Les subvencions concedides a l’empara d’aquestes bases s’han de destinar a finançar projectes/activitats desenvolupats/ades durant el període **(ho ha de determinar l’ens local)**.

*(Cal indicar amb precisió el període d’elegibilitat, tant si l’activitat ja s’ha desenvolupat com si encara s’ha de desenvolupar.)*

**4. Convocatòria**

Aquestes bases, un cop aprovades definitivament, tenen legitimitat, i la seva efectivitat queda condicionada a l’aprovació i publicació de les convocatòries corresponents en els termes previstos a les bases. La convocatòria dels ajuts regulats en aquestes bases pot ser aprovada anualment per la **(l’ens local ha d’especificar l’òrgan)** d’aquest consistori, s’ha d’ajustar a allò que disposen les bases i ha d’incloure el contingut establert a l’article 23 de la LGS que sigui aplicable a aquestes bases i, en tot cas, els apartats següents:

1. Indicació de la disposició que estableixi, si escau, les bases específiques, i del diari oficial en que està publicada.

2. Crèdits pressupostaris als quals s’imputen els ajuts i quantia total màxima dels ajuts convocats dins dels crèdits disponibles o, en defecte d’això, quantia estimada dels ajuts.

3. Objecte, condicions i finalitat de la concessió dels ajuts.

4. Procediment de concessió.

5. Requisits per a la sol·licitud i manera d’acreditar-los.

6. Documents que han d’acompanyar la sol·licitud.

7. Termini, forma i lloc de presentació de les sol·licituds.

8. Rectificació de defectes o omissions en la documentació.

9. Òrgans competents per a la instrucció i la proposta de concessió.

10. Termini de resolució i de notificació.

11. Règim de recursos.

12. Criteris objectius per a l’atorgament de la subvenció.

13. Mitjà de notificació o publicació.

**5. Requisits dels beneficiaris/àries i manera d’acreditar-los**

1. Poden ser beneficiaris/àries d’aquestes subvencions les persones físiques o jurídiques que hagin de dur a terme l’activitat que en fomenta l’atorgament, sempre que no estiguin afectades per cap de les prohibicions contingudes a l’article 13 de la Llei 38/2003, de 17 de novembre, general de subvencions (en endavant, LGS), i compleixin les condicions següents:

a) **Les persones jurídiques, constituïdes legalment, que compleixin els requisits que es detallen tot seguit:**

* Entitats esportives o de lleure (clubs o associacions esportius, associacions esportives escolars o agrupacions esportives) homologades per **(ho ha de determinar l’ens local)**.
* Entitats inscrites en el Registre Municipal d’Associacions.
* Altres requisits valorats per l’ens local.

*(Altres requisits: per exemple, l’aplicació de la perspectiva de gènere en la promoció de pràctiques esportives, la inclusió de col·lectius LGTBI, la inclusió de persones amb diversitat funcional, d’entitats que col·laborin amb entitats del tercer sector especialitzades en els perfils de persones als quals s’adrecen les activitats, etc.)*

b) **Les persones físiques que compleixin els requisits que es detallen tot seguit:**

* Famílies o unitats familiars del municipi que presentin una renda familiar *per capita* igual o inferior a **x,xx** vegades el salari mínim interprofessional vigent (**xx.xxx** €/persona).
* **(L’ens local ha de determinar a quina tipologia de persona beneficiària de la subvenció es vol orientar) de xx a xx anys** (nascuts entre els anys **xxxx i xxxx**), residents al municipi i pertanyents a unitats familiars de baixos ingressos.

2. La concurrència d’aquests requisits s’ha d’acreditar en el moment de presentar la sol·licitud mitjançant la presentació dels documents que s’indiquen a l’article següent.

*(Caldria escollir entre les dues opcions possibles: (a) persones jurídiques o (b) persones físiques. És necessari que l’opció escollida coincideixi amb l’escollida a l’apartat 10 [Criteris objectius per a l’atorgament de la subvenció].)*

**6. Documentació que cal aportar**

A la sol·licitud de subvenció cal adjuntar-hi la documentació següent:

1. **Persones jurídiques:**

* Fotocòpia del DNI del / de la representant legal.
* Escriptura de constitució o estatuts.
* Poders de representació i/o certificat expedit pel / per la secretari/ària de l’entitat que acrediti la representació legal del / de la sol·licitant.
* Fotocòpia del número d’identificació fiscal de l’entitat peticionària.
* Declaració responsable de la concurrència dels requisits per poder obtenir la condició de beneficiari/ària, d’acord amb el model normalitzat.
* Declaració del compromís de compliment de les condicions imposades per a l’atorgament de la subvenció, d’acord amb el model normalitzat.
* Declaració de les subvencions o altres ingressos obtinguts per a la mateixa finalitat i compromís de comunicar els que s’obtinguin en el futur, d’acord amb el model normalitzat.
* Memòria del projecte/activitat que es vol dur a terme i per al qual es demana la subvenció, d’acord amb el model normalitzat.
* Pressupost previst per al projecte per al qual es demana la subvenció, d’acord amb el model normalitzat.
* Certificacions d’estar al corrent de pagament de les obligacions tributàries i amb la Seguretat Social.
* Declaració responsable relativa a les retribucions anuals dels òrgans de direcció o administració, si són beneficiàries d’una subvenció d’un import superior a 10.000 euros.
* Altres documents **(ho ha de determinar l’ens local)**.

*(En cas d’associacions o fundacions, cal que acreditin que estan inscrites en el registre oficial corresponent.)*

1. **Persones físiques:**

* Fotocòpia del DNI del / de la representant legal.
* Declaració responsable de la concurrència dels requisits per poder obtenir la condició de beneficiari/ària, d’acord amb el model normalitzat.
* Declaració del compromís de compliment de les condicions imposades per a l’atorgament de la subvenció, d’acord amb el model normalitzat.
* Declaració de les subvencions o altres ingressos obtinguts per a la mateixa finalitat i compromís de comunicar els que s’obtinguin en el futur, d’acord amb el model normalitzat.
* Memòria del projecte/activitat que es vol dur a terme i per al qual es demana la subvenció, d’acord amb el model normalitzat.
* Pressupost previst per al projecte per al qual es demana la subvenció, d’acord amb el model normalitzat.
* Certificacions d’estar al corrent de pagament de les obligacions tributàries i amb la Seguretat Social.
* Altres documents **(ho ha de determinar l’ens local)**.

El sol·licitant pot autoritzar l’Ajuntament perquè obtingui les dades requerides en el procediment. Aquesta autorització s’ha de fer acceptant la clàusula prevista en el formulari de la sol·licitud.

*(Caldria escollir entre les dues opcions possibles: (a) persones jurídiques o (b) persones físiques. És necessari que l’opció escollida coincideixi amb l’escollida a l’apartat 5 [Requisits dels beneficiaris/àries i manera d’acreditar-los].)*

**7. Termini, forma i lloc de presentació de les sol·licituds**

El termini de presentació de les sol·licituds comença **(ho ha de determinar l’ens local)** i finalitza el dia **(ho ha de determinar l’ens local)**, inclòs.

*(Cal indicar si hi haurà convocatòria única o convocatòria oberta.)*

Les sol·licituds es poden presentar per escrit mitjançant l’emplenament del model normalitzat, que ha de ser signat per l’interessat/ada o pel representat legal de l’entitat.

El model normalitzat de la sol·licitud, així com el de tots els documents exigits a la base 5, es pot trobar a **(ho ha de determinar l’ens local)**.

*(Es pot preveure un nombre màxim de projectes/activitats que pugui presentar cada persona sol·licitant, així com criteris limitadors, com per exemple que només se subvencionarà un projecte/activitat per sol·licitant.)*

Les sol·licituds, conjuntament amb la documentació exigida a la base 5, s’han de presentar al Registre de l’Ajuntament.

També es poden presentar a qualsevol dels llocs que preveu l’article 16 de la Llei 39/2015, d’1 d’octubre, de procediment administratiu comú de les administracions públiques.

La presentació de la sol·licitud de subvenció pressuposa el coneixement i l’acceptació de les normes que la regulen.

**8. Rectificació de defectes o omissions en la documentació**

En cas que la documentació presentada sigui incorrecta o incompleta, cal fer arribar un requeriment al beneficiari/ària per tal que, en el termini de 10 dies hàbils a partir del dia següent al de la notificació, procedeixi a fer-hi les rectificacions o esmenes necessàries, amb la indicació que, si no ho fa així, s’entendrà que desisteix de la sol·licitud.

**9. Procediment de concessió**

El procediment de concessió de les subvencions regulades per aquestes bases reguladores és el de concurrència competitiva.

L’extracte de la convocatòria que regeix aquest procediment s’ha de publicar, a través de la Base de Dades Nacional de Subvencions, al Diari Oficial **(ho ha de determinar l’ens local)**.

*(Indiqueu el diari oficial al qual se sol·licitarà la publicació a la BDNS).*

**10.** **Criteris objectius per a l’atorgament de la subvenció**

Les subvencions s’han d’atorgar als sol·licitants que obtinguin una valoració més alta un cop aplicats els criteris objectius determinats en aquestes bases. Per valorar les sol·licituds presentades, únicament es tenen en compte els criteris objectius següents, aplicats d’acord amb la ponderació indicada:

1. **Persones jurídiques:**

1. Valoració de l’entitat **(fins a 20 punts)**.

1. Experiència i trajectòria **(fins a 6 punts)**:

* Projectes esportius, esdeveniments esportius i activitats esportives organitzats per la mateixa entitat i duts a terme en els 3 últims, comptats des de la data de publicació d’aquesta convocatòria.
* Participació en concepte de col·laboració o coorganització en activitats organitzades pel Servei Municipal d’Esports en els 3 últims anys, comptats des de la data de publicació de la convocatòria corresponent.

1. Activitat esportiva i federativa **(fins a 6 punts)**:

* Nombre total de llicències fins a la categoria juvenil/júnior.
* Percentatge de llicències femenines en relació amb el total de llicències de l’entitat.
* Percentatge de persones amb discapacitat física, psíquica i/o sensorial que participen en activitats esportives en relació amb el total de l’entitat.

1. Estructura organitzativa i comunicació **(fins a 4 punts)**:
   * Nombre de persones associades (base social).
   * Web pròpia amb informació actualitzada sobre l’associació i els projectes.
   * Perfils en xarxes socials actius i actualitzats.
2. Estructura econòmica **(fins a 4 punts)**:

* Pressupost liquidat de l’entitat l’any anterior a la convocatòria corresponent en relació amb el pressupost del projecte per al qual se sol·licita la subvenció.
* Diversificació de les fonts de finançament i esforç de l’entitat mateixa (percentatges de l’origen del finançament en el pressupost liquidat).

2. Valoració del projecte presentat **(fins a 80 punts)**.

1. Complexitat del nivell d’integració i inclusió **(fins a 30 punts)**:

* Establiment de col·laboracions mitjançant la signatura de convenis amb entitats socials **(10 punts)**.
* Contribució als fins i al compliment dels requisits **(20 punts)**.

1. Qualitat i viabilitat tècnica **(fins a 30 punts)**.
2. Viabilitat econòmica **(fins a 10 punts)**.
3. Comunicació i coordinació amb les entitats col·laboradores per al desenvolupament del projecte **(fins a 10 punts)**.
4. **Persones físiques:**

1. Criteri econòmic: nivell de renda familiar **(fins a 7 punts)**.

La puntuació de la persona beneficiària s’atribueix en funció del nivell de renda bruta *per* *capita* de l’any fiscal immediatament anterior al de l’inici del curs, que es calcula amb l’indicador o referent de nivell de renda IPREM (indicador públic de renda a efectes múltiples) establert per a l’any de la convocatòria.

Cal valorar totes les sol·licituds a fi de comprovar que la renda familiar *per capita* sigui igual o inferior al 75 % del salari mínim interprofessional vigent en el moment de la sol·licitud. Per calcular la renda en cada cas, cal dividir els ingressos anuals declarats entre el nombre total de membres de la unitat familiar. Així doncs:

* Fins a 1,00 vegades l’IPREM: **7 punts**.
* Entre 1,00 i 1,20 vegades l’IPREM: **6 punts**.
* Entre 1,20 i 1,40 vegades l’IPREM: **5 punts**.
* Entre 1,40 i 1,60 vegades l’IPREM: **4 punts**.
* Entre 1,60 i 1,80 vegades l’IPREM: **3** **punts**.
* Més d’1,80 vegades l’IPREM: **2 punts**.

Si al nucli de convivència hi ha un membre amb una discapacitat igual o superior al 33 %, aquest compta com si es tractés de dues persones quant al recompte d’ingressos/despeses familiars. En aquest cas, cal declarar-ho a la sol·licitud de subvenció, i l’òrgan referent ha de fer la comprovació d’ofici, si escau.

2. Criteris socials **(fins a 15 punts)**:

* Desocupació del pare, mare o tutor/a legal: **4 punts**.
* Discapacitat del nen, nena o adolescent: **3 punts**.
* Família monoparental i/o nombrosa: **2 punts**.
* Orfandat o acolliment del nen, nena o adolescent: **1 punt**.
* Violència de gènere davant el nen, nena o adolescent: **4 punts**.
* Patologies, malalties o problemes de salut del nen, nena o adolescent: **1 punt**.

3. Criteris personals (edat, aspectes físics i cognitius):

La subvenció s’atorga als **(l’ens local ha de determinar a quina tipologia de persona beneficiària de la subvenció es vol orientar)** d’entre **xx i xx**. No obstant això, les persones amb una discapacitat igual o superior al 33 % que participin en les activitats poden sol·licitar la subvenció si tenen una edat igual o inferior a **21 anys**.

Les sol·licituds s’han d’ordenar de més a menys punts obtinguts, cosa que té com a resultat la relació de sol·licituds admeses a tràmit.

*(Caldria escollir entre les dues opcions possibles: (a) persones jurídiques o (b) persones físiques. És necessari que l’opció escollida coincideixi amb l’escollida a l’apartat 5 [Requisits dels beneficiaris/àries].* *D’altra banda, aquest apartat pretén ser una proposta de puntuació, atès que la ponderació entre els criteris afavoreix o no un cert perfil de beneficiari que hauria de ser concretat per l’ens local.)*

*(Cal indicar criteris formulats clarament, objectius, no discriminatoris i vinculats indubtablement a l’objecte de la subvenció. A més, han d’estar ponderats degudament.)*

*(Es pot preveure l’exigència d’obtenció d’un mínim de punts per tal de poder assolir la condició de beneficiari/ària.)*

**11. Quantia total màxima de les subvencions que s’atorguen i consignació pressupostària** *(Només cal indicar-ho si s’ha previst una única convocatòria.)*

El pressupost màxim que es destinarà aquest any **(ho ha de determinar l’ens local)** a la concessió de les subvencions regulades en aquestes bases reguladores serà de **(ho ha de determinar l’ens local)** €, i anirà a càrrec de les aplicacions pressupostàries següents, amb les quanties màximes següents:

* **(ho ha de determinar l’ens local)**

No es poden atorgar subvencions per un import superior a l’esmentat.

*(Es pot preveure la possibilitat d’incrementar el crèdit amb un import addicional.)*

*(En cas de previsió de despeses plurianuals, cal indicar també el desglossament per anualitats.)*

*(En convocatòries obertes, cal indicar el crèdit previst per a cadascuna, i es pot preveure que el crèdit sobrant d’una convocatòria s’apliqui a la següent.)*

*(En cas de tramitació avançada, cal condicionar la concessió a l’existència de crèdit.)*

*(En cas de multiplicació a diverses partides, cal indicar-les totes. En aquest cas, el tràmit comptable s’ha d’ajustar al que preveuen les instruccions de gestió.)*

**12. Import individualitzat de les subvencions**

L’import que s’ha de concedir a cadascun dels projectes/activitats subvencionats s’ha de determinar de manera proporcional entre els/les sol·licitants, tenint en compte els punts assignats.

*(És convenient indicar un mètode basat en fórmules o altres sistemes objectius que assegurin la proporcionalitat entre punts i imports.)*

En qualsevol cas, l’import i el percentatge de les subvencions que s’atorguin no pot excedir el 50,0 % del cost total dels projectes/activitats subvencionats, amb el límit de la consignació pressupostària fixat anteriorment.

*(Es proposa un percentatge del 50,0 %, si bé pot ser més alt per motius justificats.)*

**13. Òrgans competents per a la instrucció i la proposta de concessió**

L’òrgan responsable de la instrucció del procediment per a l’atorgament de les subvencions previstes en aquestes bases és el Servei/Departament de **(ho ha de determinar l’ens local)**.

La proposta de concessió de les subvencions l’ha d’elaborar un òrgan col·legiat constituït d’acord amb el que preveu l’article **(ho ha de determinar l’ens local)** de l’Ordenança general de subvencions de l’Ajuntament, que ha d’estar format per les persones següents:

* **(ho ha de determinar l’ens local)**

*(El nombre de membres sempre ha de ser senar.)*

L’òrgan responsable de la resolució del procediment per a l’atorgament de les subvencions ha de ser el que es determini d’acord amb la Normativa sobre delegacions de competències i atribucions d’òrgans de l’Ajuntament diferents del Ple *(o, si és el cas, el que estableix l’article ... de les Bases d’execució del pressupost de l’exercici 20...)*.

L’òrgan competent per a la concessió pot, discrecionalment, deixar desert el concurs o no esgotar el crèdit total previst.

**14. Termini de resolució i de notificació**

Cal examinar conjuntament, en un sol procediment, totes les sol·licituds presentades dins del termini establert, i la resolució s’ha d’adoptar en un únic acte administratiu.

El termini per a l’atorgament de les subvencions és, com a màxim, de 3 mesos a partir de la data de tancament del període de presentació de les sol·licituds.

*(Caldrà indicar la possibilitat de reformulació, si escau.)*

*(En cas de convocatòria oberta, caldrà indicar els diversos terminis de resolució previstos.)*

Un cop acordada la concessió de les subvencions, aquestes s’han de notificar als interessats en un termini màxim de 10 dies a partir de la data d’aprovació de la resolució, d’acord amb el que preveu l’article 40 de la Llei 30/2015, d’1 d’octubre, del procediment administratiu comú de les administracions públiques.

La manca de resolució dins del termini indicat té efectes desestimatoris.

**15. Acceptació de la subvenció**

Els/les beneficiaris/àries, una vegada se’ls hagi comunicat l’acord de concessió, han d’acceptar sense reserves la subvenció, així com les condicions imposades en la concessió. Aquesta acceptació s’ha de fer de manera expressa en el termini de **(ho ha de determinar l’ens local)** *(indiqueu el termini: dies, mesos, etc.)* a partir de la recepció de l’acord indicat.

*(Es pot preveure l’acceptació tàcita després del transcurs d’un termini determinat a partir de la recepció de l’acord indicat si no s’hi ha manifestat expressament cap objecció.)*

**16. Obligacions dels beneficiaris**

Són obligacions dels / de les beneficiaris/àries d’aquestes subvencions, a més de les especificades a l’article 14 de la LGS, les que s’indiquen tot seguit. L’incompliment d’aquestes originarà les responsabilitats que corresponguin en cada cas i la incoació de l’expedient de reintegrament de la subvenció.

1. Els/les perceptors/res de subvencions concedides per l’Ajuntament s’obliguen a executar les activitats subvencionades de conformitat amb els principis de bona administració, bona fe i presumpció de legalitat, així com a justificar-les d’acord amb el que estableixen aquestes bases.
2. Els/les beneficiaris/àries han d’estar al corrent de les seves obligacions tributàries amb la Seguretat Social.
3. El/la beneficiari/ària d’una subvenció està obligat a sotmetre’s a les actuacions de comprovació i de control financer que dugui a terme la Intervenció General de l’Ajuntament, i a aportar tota la informació que li sigui requerida en l’exercici de les actuacions anteriors en relació amb la subvenció concedida.
4. El pressupost total presentat amb la sol·licitud és vinculant en cas de resultar beneficiaris/àries, si bé s’admet la possible compensació de desviacions entre les diverses despeses que l’integren.
5. Els/les beneficiaris/àries han de notificar les subvencions i ajudes percebudes per mitjans electrònics, d’acord amb el que estableixen la Llei 19/2013 i la Llei 19/2014.
6. Els documents de qualsevol mena justificatius de l’aplicació dels fons rebuts s’han de conservar durant un període no inferior a 6 anys, que es compten a partir de la finalització del termini de presentació de les justificacions.

**17. Despeses subvencionables**

Amb caràcter general, poden ser objecte de subvenció les **despeses de matrícula / quotes de les activitats** següents:

* **Activitats esportives municipals.** *(És recomanable delimitar i definir quines tipologies d’activitats són subvencionables.)*
* **Activitats organitzades per clubs, entitats o associacions esportius inscrits en el Registre Municipal d’Associacions del municipi.**

Cal tenir en compte que l’ajuda cobreix únicament una activitat per jove. No són subvencionables la resta de despeses derivades de l’activitat esportiva que no quedin cobertes per la subvenció, ni tampoc altres despeses com l’equipament esportiu necessari per dur a terme la pràctica esportiva.

*(Es pot redactar en sentit negatiu indicant les despeses que no es consideren elegibles.)*

*(L’IVA no és subvencionable si el/la beneficiari/ària pot repercutir-lo.)*

*(Es pot preveure un percentatge lineal en concepte de despeses indirectes.)*

*(Es pot preveure que, en cas de presentació de compte justificatiu amb informe d’auditor, el cost de l’informe sigui subvencionable íntegrament o fins a un límit determinat.)*

**18. Subcontractació**

Pot subcontractar-se totalment o parcialment el desenvolupament d’aspectes concrets que conformen l’execució del projecte/activitat subvencionat, sempre que el pressupost d’execució d’aquests no superi el límit **del xx %** del cost total del projecte/activitat.

*(Si no es fixa cap percentatge, s’entén que aquest es limita al 50 %.)*

*(Es pot prohibir la subcontractació si la concessió de la subvenció es fa en consideració de les condicions personals del / de la beneficiari/ària.)*

**19. Forma de pagament**

El pagament de la subvenció concedida s’efectua d’un sol cop, amb la presentació prèvia, dins del termini establert a aquest efecte a la base següent, dels justificants exigits.

*(Es pot preveure que el pagament es faci fraccionadament. També cal indicar si es fa per avançat, havent-ho sol·licitat prèviament el beneficiari. En cas d’avançaments, cal motivar-los.)*

**20. Termini i forma de justificació**

1. Les subvencions atorgades s’han de justificar, com a màxim, el dia **(ho ha de determinar l’ens local)**.

Aquesta justificació l’ha de presentar el/la beneficiari/ària mitjançant els models normalitzats que es poden trobar a **(ho ha de determinar l’ens local)**, i ha de tenir la forma de:

*Opció A: subvencions superiors a 3.000 €*

Compte justificatiu amb aportació de justificants de despesa, que ha de contenir el següent:

1. Memòria de l’actuació justificativa del compliment de les condicions imposades en aquestes bases, així com de les activitats dutes a terme, els participants en cada activitat i els resultats obtinguts.
2. Memòria econòmica justificativa del cost de l’activitat, amb el contingut que estableix l’article 72.2 del RLGS.

*Opció B: aquesta opció no pot exigir-se sola, i en tot cas només es pot preveure quan s’utilitzi l’opció A i com a alternativa a aquesta.*

1. Memòria de l’actuació justificativa del compliment de les condicions imposades en aquestes bases, així com de les activitats dutes a terme, els participants en cada activitat i els resultats obtinguts.
2. Memòria econòmica abreujada justificativa del cost de l’activitat, amb el contingut que estableix l’article 74.5 del RLGS.
3. Informe emès per un/a auditor/a de comptes inscrit/a en el Registre Oficial d’Auditors de Comptes i designat d’acord amb el que preveu l’article 74.2 del RLGS.

*(En cas que l’entitat estigui obligada a auditar els seus comptes, es pot preveure que l’informe del compte justificatiu el faci un/a auditor/a diferent, i fins i tot se’n pot preveure el nomenament per part de l’òrgan condecent.)*

*Opció C: subvencions inferiors a 3.000 €*

Compte justificatiu simplificat, que ha de contenir el següent:

1. Memòria de l’actuació justificativa del compliment de les condicions imposades en aquestes bases, així com de les activitats dutes a terme, els participants en cada activitat i els resultats obtinguts.
2. Memòria econòmica justificativa del cost de l’activitat, amb el contingut que estableix l’article 75.2 del RLGS.

*Opció D: subvencions mesurables sobre la base d’un nombre d’unitats físiques*

Mòduls, que han de contenir el següent:

1. Memòria de l’actuació justificativa del compliment de les condicions imposades en aquestes bases, així com de les activitats dutes a terme, els participants en cada activitat i els resultats obtinguts.
2. Memòria econòmica justificativa del cost de l’activitat, amb el contingut que estableix l’article 78 del RLGS.

*Opció E: per a subvencions destinades a finançar globalment i indiferenciadament una entitat, i només en cas que la informació necessària per determinar l’import de la subvenció es pugui deduir directament dels estats financers, i aquests hagin estat auditats*

Presentació dels estats comptables de l’exercici al qual s’aplica la subvenció, amb el contingut i l’abast que preveu l’article 80 del RLGS.

*Opció F: de manera excepcional, sempre que la Intervenció General s’hi mostri conforme prèviament*

Control financer:

1. Memòria de l’actuació justificativa del compliment de les condicions imposades en aquestes bases, així com de les activitats dutes a terme, els participants en cada activitat i els resultats obtinguts.
2. La justificació de les despeses ha de ser substituïda per la realització d’un control financer, que ha d’efectuar la mateixa Intervenció General de la corporació.

2. En la confecció de la memòria econòmica, cal tenir en compte els aspectes següents:

1) Cal justificar les despeses d’un import igual o superior a **(ho ha de determinar l’ens local)**. *(Cal indicar si es volen exigir justificacions per un import concret mínim superior al de la subvenció concedida. Aquest paràgraf es pot ometre i, en aquest cas, s’entén que cal justificar un import com a mínim igual al de la subvenció atorgada.)*

2) Cal indicar el cost total de l’activitat.

3) Els documents justificatius que s’han de presentar són factures, minutes o altres documents amb valor acreditatiu equivalent en el tràfic jurídic mercantil o amb eficàcia administrativa. Aquests documents han de complir tots els requisits legals exigibles i s’hi ha de descriure amb claredat l’activitat a què es refereixen. En cas que es presentin documents justificatius originals, s’ha de procedir a fer-ne una còpia i compulsa a l’efecte de poder retornar-los al / a la beneficiari/ària.

4) Si la subvenció té per objecte l’adquisició d’un immoble, cal exigir una còpia de l’escriptura corresponent. *(Elimineu aquest punt si no té a veure amb l’objecte de la subvenció.)*

5) Per a l’acceptació de les justificacions, cal que la despesa hagi estat pagada efectivament amb anterioritat a l’acabament del període de justificació. *(Excepcionalment, es pot exonerar d’aquest requisit.)*

*(Es pot establir un percentatge mínim d’execució respecte del pressupost presentat per sota del qual s’entengui que s’ha frustrat la finalitat de la subvenció i no procedeix el pagament o cal fer-ne el reintegrament.)*

**21. Deficiències en la justificació**

1. En cas que els documents presentats com a justificació siguin incorrectes o incomplets, s’ha de comunicar a l’interessat/ada la necessitat d’esmenar les anomalies detectades en un termini màxim improrrogable de 10 dies hàbils a partir de l’endemà de la notificació, amb l’advertiment que, si no ho fa, es procedirà a la revocació o a la reducció de la subvenció, segons correspongui, amb la consegüent obligació de reintegrament en cas que se n’hagi avançat el pagament.

2. Si un cop finalitzat el termini de presentació de la documentació justificativa aquesta no s’ha presentat, cal procedir a requerir al / a la beneficiari/ària que la presenti en un termini màxim improrrogable de 15 dies hàbils a partir de l’endemà que li sigui notificat, amb l’advertiment que, si no ho fa, es procedirà a revocar la subvenció, amb la consegüent obligació de reintegrament en cas que se n’hagi avançat el pagament.

**22. Mesures de garantia**

*Opció A:*

Els/les beneficiaris/àries queden exonerats de la presentació de garanties del pagament de la subvenció, en atenció a la seva naturalesa, així com a la dels seus / de les seves beneficiaris/àries.

*Opció B:*

En cas que s’hagin de fer pagaments avançats i/o pagaments a l’estranger, les persones beneficiàries han de constituir una garantia per un import de **(ho ha de determinar l’ens local)** € per algun dels mitjans següents:

*(Indiqueu quins, entre els previstos al RD 161/1997, de 7 de febrer, pel qual s’aprova el Reglament de la caixa de dipòsits.)*

**23. Circumstàncies que poden donar lloc a la modificació de la resolució**

Amb posterioritat a l’acord de concessió i abans de la finalització del termini d’execució de l’activitat subvencionada, es poden modificar, d’ofici o si ho sol·licita prèviament el/la beneficiari/ària, l’import, l’activitat, el termini d’execució, el de justificació i altres obligacions, sempre que no es perjudiquin els interessos de tercers i es constati algun dels supòsits següents:

1. Quan es produeixi una alteració en les condicions que van determinar la concessió de la subvenció.
2. Quan el/la beneficiari/ària hagi obtingut, per a la mateixa actuació, altres subvencions, ajuts o aportacions de qualsevol origen, públic o privat, que, sumats als de l’Ajuntament, superin el cost total del projecte o de l’activitat subvencionada.
3. Quan el/la beneficiari/ària no hagi justificat adequadament la totalitat de l’import exigit en aquestes bases.

**24. Compatibilitat amb altres subvencions**

La subvenció atorgada és compatible amb qualsevol altra subvenció concedida per altres administracions o ens públics o privats.

Així doncs, l’import total de les subvencions rebudes per a la mateixa finalitat pot superar el cost total del projecte/activitat que s’ha de desenvolupar.

Els/les beneficiaris/àries han de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

*(Es pot preveure la incompatibilitat total amb qualsevol altre finançament de l’activitat.)*

**25. Publicitat de les subvencions concedides**

Les subvencions atorgades a l’empara d’aquestes bases han de ser objecte de publicitat, amb indicació de la convocatòria, l’aplicació pressupostària, el/la beneficiari/ària, la quantitat concedida, la finalitat de la subvenció, els diferents projectes o programes subvencionats i els participants en cada projecte o programa subvencionat, a mesura que es vagin publicant al Sistema Nacional de Publicitat de Subvencions i Ajuts Públics, a través de la tramesa a la Base de Dades Nacional de Subvencions.

Cal publicar a la web municipal les subvencions i els ajusts públics atorgats, amb indicació de l’import, l’objecte i els beneficiaris, i cal preservar la identitat dels beneficiaris en el cas de les subvencions concedides per motius de vulnerabilitat social.

**26. Mesures de difusió del finançament públic**

Els/les beneficiaris/àries han de fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals.

**27. Causes de reintegrament**

1. Si, a conseqüència de l’anul·lació, la revocació o la revisió de la subvenció, l’import definitiu d’aquesta és inferior a l’import pagat, el/la perceptor/a està obligat a reintegrar l’excés.

2. Així mateix, també està obligat a reintegrar la subvenció el/la beneficiari/ària que l’hagi percebuda falsejant les condicions exigides o amagant les que n’haurien impedit la concessió; si ha incomplert totalment o parcialment l’objectiu de l’activitat o del projecte; si ha incomplert l’obligació de presentar justificacions en els terminis establerts; si s’ha resistit a les actuacions de comprovació i de control financer o les ha obstruït, i en els altres supòsits que preveu la normativa de la LGS.

3. Procedeix el reintegrament, per part dels / de les beneficiaris/àries, de la totalitat o part de les quantitats percebudes, i l’exigència de l’interès de demora, a partir del moment del pagament de la subvenció i fins a la data en què s’acordi la procedència del reintegrament.

**28. Obligats al reintegrament**

1. Responen solidàriament els membres de les persones i entitats que gaudeixin de la condició de persones beneficiàries.

2. Són responsables subsidiaris de l’obligació de reintegrament els administradors de les persones jurídiques que no duguin a terme els actes de la seva competència necessaris per al compliment de les obligacions, adoptin acords que facin possibles els incompliments o consentin els incompliments dels qui depenen d’ells. Així mateix, en són responsables, en tot cas, els administradors de les persones jurídiques que hagin cessat les seves activitats.

**29. Infraccions i sancions**

En matèria d’infraccions i sancions, s’aplica el que disposen el títol IV de la LGS, el títol IV del RLGS i el títol **(ho ha de determinar l’ens local)** de l’Ordenança general de subvencions de l’Ajuntament.

**30. Règim jurídic supletori**

En tot el que no preveuen expressament aquestes bases, són aplicables:

* El Decret legislatiu 1/2000, de 31 de juliol, pel qual s’aprova el Text únic de la Llei de l’esport.
* La Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol.
* El Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, que estableix competències pròpies al municipi.
* La Llei 7/1985, de 2 d’abril, reguladora de les bases de règim local en tot allò que es considera norma bàsica.
* El Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.
* El Decret 179/1995, de 13 de juny, pel qual s’aprova el Reglament d’obres, activitats i serveis dels ens locals de Catalunya (especialment, els articles del 118 al 129, relatius a les subvencions com a activitat de foment i promoció d’activitats socials i econòmiques).
* La Llei 19/2014, de 29 de de setembre, de transparència, accés a la informació pública i bon govern.
* La Llei orgànica 3/2018, de 5 de desembre, de protecció de dades personals i garantia dels drets digitals.
* La Llei 19/2013, de 9 de desembre, de transparència, accés a la informació pública i bon govern.
* La Llei 26/2010, de 3 d’agost, de règim jurídic i de procediment de les administracions públiques de Catalunya.
* La Llei 39/2015, d’1 d’octubre, de procediment administratiu comú de les administracions públiques.
* La Llei 40/2015, d’1 d’octubre, de règim jurídic del sector públic.
* L’Ordenança general de subvencions de l’Ajuntament.
* Les Bases d’execució del pressupost general per a aquest exercici.

S’entén que les remissions a altres normes que fan aquestes bases es fan a les normes que, si escau, les deroguin, modifiquin o substitueixin amb posterioritat a la seva publicació.